Document ID: 32010D0781

KOMISIJOS SPRENDIMAS
2010 m. gruodžio 16 d.
kuriuo iš dalies keičiama Tarybos direktyva 92/34/EEB, kad būtų galima pratęsti leidžiančios nukrypti nuostatos dėl vaisinių augalų dauginamosios medžiagos ir sodininkystei skirtų vaisinių augalų importo iš trečiųjų šalių sąlygų taikymą
(pranešta dokumentu Nr. C(2010) 9015)
(2010/781/ES)
EUROPOS KOMISIJA,
atsižvelgdami į Sutartį dėl Europos Sąjungos veikimo,
atsižvelgdama į 1992 m. balandžio 28 d. Tarybos direktyvą 92/34/EEB dėl prekybos vaisinių augalų dauginamąja medžiaga ir sodininkystei skirtais vaisiniais augalais (1), ypač į jos 16 straipsnio 2 dalies antrą pastraipą,
kadangi:
(1)
Pagal Direktyvos 92/34/EEB 16 straipsnio 1 dalį Komisija turi nuspręsti, ar trečiojoje šalyje išauginta dauginamoji medžiaga ir vaisiniai augalai, dėl kurių suteikiamos tos pačios garantijos dėl tiekėjo įsipareigojimų, tapatumo, požymių, augalų sveikatos, auginimo terpės, pakavimo, kontrolės priemonių, ženklinimo ir plombavimo, visais šiais atžvilgiais yra lygiaverčiai vaisinių augalų dauginamajai medžiagai ir vaisiniams augalams, išaugintiems Sąjungoje ir atitinkantiems tos direktyvos reikalavimus bei sąlygas.
(2)
Tačiau šiuo metu turimos informacijos apie reikalavimus, taikomus trečiosiose šalyse, vis dar nepakanka, kad Komisija galėtų priimti kokius nors sprendimus dėl kurios nors iš trečiųjų šalių.
(3)
Kad nebūtų sutrikdyta prekyba, iš trečiųjų šalių vaisinių augalų dauginamąją medžiagą ir vaisinius augalus importuojančioms valstybėms narėms reikėtų ir toliau leisti taikyti reikalavimus, kurie būtų lygiaverčiai panašiems Sąjungos produktams taikomiems reikalavimams pagal Direktyvos 92/34/EEB 16 straipsnio 2 dalį.
(4)
Todėl Direktyvoje 92/34/EEB nurodytas leidžiančios nukrypti nuostatos taikymo tokiam importui laikotarpis turėtų būti pratęstas, kad nuostata galiotų iki 2012 m. rugsėjo 29 d.
(5)
Todėl Direktyva 92/34/EEB turėtų būti atitinkamai iš dalies pakeista.
(6)
Šiame sprendime nustatytos priemonės atitinka Vaisinių augalų genčių ir rūšių dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 92/34/EEB 16 straipsnio 2 dalies pirmoje pastraipoje data „2010 m. gruodžio 31 d.“ pakeičiama „2012 m. rugsėjo 29 d.“.
2 straipsnis
Šis sprendimas skirtas valstybėms narėms.
Priimta Briuselyje 2010 m. gruodžio 16 d.

Labels: 3
17
6